CELEX: C2005/057/26
Language: et
Date: 2005-03-05 00:00:00
Title: Kohtuasi C-500/04: Eelotsusetaotlus, mille esitas Finanzgericht Düsseldorf 29. novembri 2004. aasta määrusega kohtuasjas Proxxon GmbH versus Oberfinanzdirektion Köln

5.3.2005   
            
            
               ET
            
            
               Euroopa Liidu Teataja
            
            
               C 57/14
            
         Eelotsusetaotlus, mille esitas Finanzgericht Düsseldorf 29. novembri 2004. aasta määrusega kohtuasjas Proxxon GmbH versus Oberfinanzdirektion Köln
   (Kohtuasi C-500/04)
   (2005/C 57/26)
   Kohtumenetluse keel: saksa keel
   Euroopa Ühenduste Kohus on saanud Finanzgericht Düsseldorf'i 29. novembri 2004. aasta määrusega esitatud eelotsusetaotluse kohtuasjas Proxxon GmbH v. Oberfinanzdirektion Köln, mis saabus kohtukantseleisse 2. detsembril 2004.
   Finanzgericht Düsseldorf küsib Euroopa Kohtult eelotsust järgmistes küsimustes:
   
               1.
            
            
               Kas kruvikeeraja eraldi imporditud vahetatavad otsikud nelikantvõtmega lamedaotsalistele, ristpea, TX (sisemine torx) ja sisemise kuuskantpeaga kruvidele, mida eelotsusetaotluse määruses on täpsemalt kirjeldatud, kuuluvad rubriiki 8204?
            
         
               2.
            
            
               Kas eelotsusetaotluse määruses täpsemalt kirjeldatud nelikantsüsteemi osad, mida on eraldi imporditud ja mis kasutamisel ei ole otsekontaktis kinnistusega (mutter, kruvi), kuuluvad rubriiki 8204?
            
         
               3.
            
            
               Kas eelotsusetaotlusemääruses täpsemalt kirjeldatud nelikantsüsteemi-dünamomeetrilised võtmed, mis on imporditud eraldi, kuuluvad rubriiki 8204?